
                                         CONSILIUL JUDEŢEAN                                 
HOTĂRÂRE
privind aprobarea Documentaţiei pentru avizarea lucrărilor

de intervenţie şi a Indicatorilor Tehnico-Economici aferenţi
obiectivului “Modernizare DJ 170, km 13+450 - 24+450,
Negrileşti-Breaza-limită judeţ Maramureş, judeţul Bistriţa-Năsăud”
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. IX/2930 din 19.02.2015 a preşedintelui Consiliului Judeţean Bistriţa-Năsăud; 
- raportul nr. IVB/2651/16.02.2015 al Direcţiei tehnice investiţii, lucrări publice - Serviciul administrare drumuri, lucrări publice;
- raportul nr. IIB/2853/18.02.2015 al Direcţiei economice;
- prevederile art. 44 alin.(1) şi art. 45 din Legea nr. 273/2006 privind finanţele publice locale, cu modificările şi completările ulterioare;
- prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- prevederile art. 21 din Legea nr. 10/1995 privind calitatea în construcţii, cu modificările şi completările ulterioare;

        - Avizul nr. 2/12.02.2015 al Consiliului Tehnico - Economic (CTE) al Consiliului Judeţean Bistriţa-Năsăud privind Documentaţia pentru avizarea lucrărilor de intervenţie a obiectivului “Modernizare DJ 170, km 13+450 - 24+450, Negrilești - Breaza - limită judeţ Maramureș, judeţul Bistriţa-Năsăud”;
        - prevederile Hotărârii Consiliului Judeţean Bistriţa-Năsăud nr. 17/10.02.2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018, Anexa nr. 1 la Capitolul 84.02 Transporturi, subcapitolul 84.02.03.01 Drumuri şi poduri şi Anexa nr. 4 - Programul lucrărilor de întreţinere, reparaţii şi modernizări drumuri judeţene pe anul 2015 - Cheltuieli dezvoltare;
- Documentaţia pentru avizarea lucrărilor de intervenţie pentru obiectivul “Modernizare DJ 170, km 13+450-24+450, Negrileşti-Breaza-limită judeţ Maramureş, judeţul Bistriţa - Năsăud”, înregistrată la Consiliul Județean Bistrița-Năsăud sub nr. IVB/344/09.01.2015;
- raportul nr. IBa/3201 din 24.02.2015 al Comisiei economice;
- raportul nr. IBa/3243 din 25.02.2015 al Comisiei de urbanism.

În temeiul art. 91 alin. (1) lit. b), alin. (3) lit. f), art. 97 şi art. 115 alin.(1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

 Art.1. Se aprobă Documentaţia pentru avizarea lucrărilor de intervenţie, elaborată de către S.C. DRUMEX S.R.L. Cluj-Napoca pentru obiectivul “Modernizare DJ 170, km 13+450 - 24+450, Negrileşti-Breaza-limită judeţ Maramureş, judeţul Bistriţa-Năsăud”, cuprinsă în Anexa nr. 1.                                                                                                                                                                               
Art.2. Se aprobă Indicatorii Tehnico-Economici aferenţi obiectivului: “Modernizare DJ 170, km 13+450 - 24+450, Negrileşti-Breaza-limită judeţ Maramureş, judeţul Bistriţa-Năsăud”, cuprinşi în Anexa nr. 2.                                                                                                                                                  

Art.3.  Anexele nr. 1 si 2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 27 voturi „pentru”.
Art.5. Cu ducerea la îndeplinire a prevederilor prezentei hotărâri se încredinţează Serviciul administrare drumuri, lucrări publice din cadrul Direcţiei tehnice investiţii, lucrări publice a Consiliului Judeţean Bistriţa-Năsăud. 
Art.6. Prezenta hotărâre se comunică, de către Serviciul administraţie şi relaţii publice, la:
· Direcţia tehnică investiţii, lucrări publice - Serviciul administrare drumuri, lucrări publice;
· Direcția economică;

· Institutia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN       

